Laat sy Liefde jou Lei: Om te verdwyn - www.bybelkennis.co.za
by Mitch Kalp · Published 11/07/2012 · Updated 28/09/2014
Laat sy Liefde jou Lei: Om te verdwyn – Milanie Vosloo
Johannes die Doper was 'n onbaatsugtige mens. Vir hom het dit net om een Mens gegaan: dié Christus op wie se koms hy die wêreld moes voorberei. Hy was as't ware die onsigbare pasaangeër vir Jesus wat, toe sy werk klaar was, ongemerk van die toneel af verdwyn het.
Tog is dit presies wat ons Vader soms van ons verwag. Om so te leef dat ons ander mense belangrik maak. Meer nog: om só te leef dat ons self verdwyn sodat Hy al hoe meer sigbaar in ons kan word. Dit kan ons alleen regkry as ons daagliks onsself voor die kruis van ons Meester neerlê en toelaat dat sy volmaakte Gees ons vul.
Ja, slegs wanneer ek en jy heeltemal verdwyn, kan God se grootheid in ons sigbaar word. Wanneer ons al hoe minder word en Hy al hoe meer in ons is, is ons eers werklik atlete van die hemelse Olimpiese standaard. Het jy al gekwalifiseer?